b'\n_START_ARTICLE_\nConwy Valley\n_START_PARAGRAPH_\nConwy Valley er en dal i i Nord-Wales i grevskaberne Clwyd og Gwynedd. Dalen er opkaldt efter floden Conwy der flyder nordp\xc3\xa5 ud i Conwy bugten nord for Wales. Udl\xc3\xb8bet er ved byen Conwy. Gennem dalen g\xc3\xa5r jernbanelinjen Conwy Valley Line. I dalen ligger en r\xc3\xa6kke sm\xc3\xa5 og mellemstore landsbyer, hvor man prim\xc3\xa6rt levede at minedrift og landbrug, men i dag er minedriften stort set oph\xc3\xb8rt. I stedet er turisme et vigtigt erhverv, bl.a. qua den n\xc3\xa6rliggende nationalpark Snowdonia. Dalen rummer ogs\xc3\xa5 den ber\xc3\xb8mte Bodnant Garden._NEWLINE_Den nordligste del af dalen er pr\xc3\xa6get af n\xc3\xa6rheden ved havet, floden er ret lavvandet og tidevandet giver stor forskel i vandstand. Midtvejs er dalen omgivet af landbrugsland, mens dalen syd for Betws-y-Coed er markant mere pr\xc3\xa6get af bjergene._NEWLINE_Oprindeligt var form\xc3\xa5let med jernbanen at transportere gods for de mange miner i dalen. Senere blev passagertransport vigtigt og banen transporterede ogs\xc3\xa5 gods for det nu nedlagte kernekraftv\xc3\xa6rk Trawsfynydd. I dag er passagergrundlaget for banen strengt taget for lille, men den opretholdes p\xc3\xa5 regional st\xc3\xb8tte, bl.a. af hensyn til turisterne. Ud over de nedenfor n\xc3\xa6vnte landsbyer og der ogs\xc3\xa5 en r\xc3\xa6kke mindre stop p\xc3\xa5 banen, bl.a. ved Bodnant Garden, Trefriw og landsbyen Dolwyddelan.'